**Hotărâre**

privind înfiinţarea, organizarea şi funcţionarea Operei Române

Luând în considerare prevederile art. XXIX alin. (12) din Legea nr. [296/2023](file:///C%3A%5C%5CUsers%5C%5CCultura%5C%5Csintact%204.0%5C%5Ccache%5C%5CLegislatie%5C%5Ctemp328632%5C%5C00245402.htm%22%20%5Co%20%22privind%20unele%20m%C4%83suri%20fiscal-bugetare%20pentru%20asigurarea%20sustenabilit%C4%83%C5%A3ii%20financiare%20a%20Rom%C3%A2niei%20pe%20termen%20lung%20%28act%20publicat%20in%20M.Of.%20977%20din%2027-oct-2023%29) privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările şi completările ulterioare,

Având în vedere prevederile art. 4 alin (1) și art. 8 alin (2 ) din Ordonanța Guvernului nr. 21 din 31 ianuarie 2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, cu modificările și completările ulterioare

În temeiul art. 108 din [Constituţia României](file:///C%3A%5CUsers%5CCultura%5Csintact%204.0%5Ccache%5CLegislatie%5Ctemp328632%5C00068397.htm), republicată,

**Guvernul României** adoptă prezenta hotărâre.

**Art. 1**

Se înfiinţează Opera Română, denumită în continuare Opera, instituţie publică de spectacole şi concerte, de repertoriu, de importanţă naţională, având personalitate juridică, subordonată Ministerului Culturii, prin fuziunea prin contopire a Operei Naţionale Bucureşti şi a Centrului Naţional de Artă "Tinerimea Română", instituţii publice cu personalitate juridică, aflate în subordinea Ministerului Culturii, care se desfiinţează.

**Art. 2**

(1) Opera Română se înfiinţează şi funcţionează potrivit prevederilor Ordonanței nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, aprobată cu modificări şi completări prin Legea nr. 353/2007, cu modificările și completările ulterioare, precum şi ale Ordonanţei de urgenţă a Guvernului nr. [189/2008](file:///C%3A%5C%5CUsers%5C%5CAdmin%5C%5Csintact%204.0%5C%5Ccache%5C%5CLegislatie%5C%5Ctemp135812%5C%5C00117068.htm%22%20%5Co%20%22privind%20managementul%20institu%C5%A3iilor%20de%20spectacole%20sau%20concerte%2C%20muzeelor%20%C5%9Fi%20colec%C5%A3iilor%20publice%2C%20bibliotecilor%20%C5%9Fi%20al%20a%C5%9Fez%C4%83mintelor%20culturale%20de%20drept%20public%20%28act%20publicat%20in%20M.Of.%20817%20din%2005-dec-2008%29)privind managementul instituţiilor publice de cultură, aprobată cu modificări şi completări prin Legea nr. [269/2009](file:///C%3A%5C%5CUsers%5C%5CAdmin%5C%5Csintact%204.0%5C%5Ccache%5C%5CLegislatie%5C%5Ctemp135812%5C%5C00123850.htm)**,** cu modificările şi completările ulterioare.

(2) Opera funcţionează ca instituţie de repertoriu în domeniile: operă, balet, muzică, spectacole și concerte muzicale.

(3) Sediul Operei este în municipiul Bucureşti, bd. Mihail Kogălniceanu nr. 70-72, sectorul 5.

(4) Opera are în administrare imobilul prevăzut la alin. (3), precum şi imobilele prevăzute în anexa care face parte integrantă din prezenta hotărâre.

Art. 3

(1) Opera are ca obiectiv principal promovarea valorilor muzicale, coregrafice autohtone şi universale, precum şi ale artelor interpretative de operă, balet, muzică şi spectacole și concerte muzicale, pe plan naţional şi internațional.

(2) Pentru atingerea obiectivului prevăzut la alin. (1), Opera desfăşoară următoarele activităţi principale:

a) producerea de spectacole de operăşi balet, precum şi de spectacole muzicale, promovarea în ţară şi în străinătate a repertoriului reprezentativ pentru creaţia naţională şi universală, clasică şi contemporană;

b) organizarea şi realizarea de spectacole şi concerte de muzică corală, camerală, contemporană, simfonică, instrumentală, pop, jazz şi concerte folclorice proprii sau în colaborare cu alte entităţi;

c) coproducerea sau participarea la organizarea de spectacole și concerte în colaborare cu alte instituţii artistice, cu persoane fizice sau juridice, din ţară ori din străinătate;

d) punerea în valoare a talentului creatorilor şi interpreţilor din domeniul artelor spectacolului muzical în general şi din domeniul operei şi baletului în special;

e) sprijinirea debutului şi afirmarea tinerilor creatori şi interpreţi, implicarea în educarea prin artă a publicului, organizarea şi realizarea de programe educaţionale specifice;

f) realizarea şi dezvoltarea de programe și proiecte culturale în domeniul operei, baletului şi al spectacolului muzical, în parteneriat cu artişti, organizaţii neguvernamentale, instituţii de spectacole din ţară şi din străinătate;

g) realizarea şi editarea de publicaţii specifice pe orice tip de suport şi comercializarea acestora;

h) organizarea şi realizarea, direct sau în colaborare cu alţi parteneri, de înregistrări audio şi video, în orice format sau suport, necesare colectivelor artistice, pentru promovare, conservare sau valorificare;

i) studierea pieţei, adaptarea tehnicilor de publicitate şi vânzare specifice, impresariat şi organizare spectacole, îmbunătăţirea imaginii, promovarea şi comunicarea specifică a spectacolelor Operei;

j) producerea şi susţinerea de spectacole de operă, balet, evenimente, precum şi de spectacole și concerte muzicale;

k) promovarea în ţară şi în străinătate a repertoriului reprezentativ pentru opera şi baletul românesc şi universal, clasic şi contemporan;

l) promovarea muzicii corale și muzicii instrumentale, românească şi universală, clasică şi contemporană, folclorului românesc autentic, muzicii contemporane, românească şi universală, muzicii pop, românească şi din repertoriul internaţional, muzicii de jazz;

m) organizarea de cursuri de perfecţionare, calificare, precum şi orice alte tipuri de activităţi legate de formare şi consiliere profesională şi de concursuri interne şi internaţionale legate de domeniul operei;

n) organizarea de cursuri, ateliere, laboratoare pe domeniile specifice artelor spectacolului muzical;

o) organizarea de acţiuni de documentare în domeniul specific;

p) desfăşurarea activităţii de impresariat, potrivit Ordonanţei Guvernului nr. [21/2007](file:///C%3A%5CUsers%5CAdmin%5Csintact%204.0%5Ccache%5CLegislatie%5Ctemp5571226%5C00100011.htm)privind instituţiile şi companiile de spectacole sau concerte, precum şi desfăşurarea activităţii de impresariat artistic, aprobată cu modificări şi completări prin Legea nr. [353/2007](file:///C%3A%5CUsers%5CAdmin%5Csintact%204.0%5Ccache%5CLegislatie%5Ctemp5571226%5C00108123.htm)**,** cu modificările ulterioare;

q) realizarea de filme și materiale audio video în diferite formate, în vederea promovării diferitelor produse specifice artei spectacolelor în spațiul virtual;

r) organizarea de cursuri de formare profesională în artele spectacolelor dedicate persoanelor cu dizabilități și categoriilor defavorizate social;

s) realizarea de spectacole ce reunesc artiști de toate vârstele, copii, tineri și adulti, in vederea realizării schimbului de  valori tehnice și interpretative între diferitele generații.

**Art. 4** Opera are următoarele obiective specifice:

a) realizarea de producții artistice dedicate spațiului virtual, în vederea promovării către un număr cât mai mare de public a spectacolelor de operă și balet, a creației contemporane românești și a tinerilor creatori și interpreți;

b) promovarea persoanelor cu dizabilități și a categoriilor sociale defavorizate în rândul activităților și meseriilor specifice artei spectacolelor;

c) sprijinirea de acțiuni caritabile prin intermediul artei spectacolelor, în condițiile legii;

d) crearea unor formații muzicale hibrid formate din copii, tineri și adulti, în vederea transmiterii valorilor tehnice și interpretative de la o generație la alta, în vederea unei formări profesionale practice în domeniul artei spectacolelor.

Art. 5 (1) Opera are deplină autonomie în stabilirea repertoriului, precum şi în realizarea programelor și proiectelor culturale şi artistice proprii sau în colaborare.

(2) Activitatea Operei este programată şi se desfăşoară pe stagiuni, în conformitate cu prevederile legale.

(3) Durata şi data începerii stagiunii se stabilesc prin Regulamentul de organizare şi funcţionare a Operei.

Art. 6

Angajarea şi salarizarea personalului Operei se realizează potrivit prevederilor legale în vigoare.

Art. 7

(1) Conducerea Operei este asigurată de manager, pe baza contractului de management, încheiat potrivit legii.

(2) Managerul Operei conduce întreaga activitate a instituţiei, pe care o reprezintă în raporturile cu terţii.

(3) Managerul Operei este ordonator terţiar de credite.

(4) În exercitarea atribuţiilor sale, managerul Operei emite decizii și instrucțiuni, conform legii.

(5) În absenţa managerului, Opera este condusă de o persoană desemnată, în condiţiile legi, de manager prin decizie scrisă.

Art. 8

(1) Managerul este asistat în activitatea sa de Consiliul artistic şi Consiliul administrativ ale Operei, înfiinţate prin decizia acestuia.

(2) Consiliul artistic este organism cu rol consultativ şi este format din personalităţi culturale din cadrul Operei şi din afara acesteia.

(3) Consiliul administrativ este organism cu rol deliberativ şi are componenţa stabilită de art 19 din Ordonanţa Guvernului nr. [21/2007](file:///C%3A%5CUsers%5CAdmin%5Csintact%204.0%5Ccache%5CLegislatie%5Ctemp5571226%5C00100011.htm).

**Art. 9**

(1) În cadrul Operei funcţionează Studioul experimental în artele spectacolului muzical - "Ludovic Spiess", denumit în continuare Studioul, ca structură fără personalitate juridică, a cărui organizare se stabileşte prin regulamentul de organizare şi funcţionare a Operei şi are următoarele obiective principale:

a) promovarea inovaţiei în activităţi specifice artelor spectacolului muzical şi a formelor inovative de concepere, realizare, difuzare şi receptare a spectacolului;

b) valorificarea patrimoniului universal al artelor spectacolului muzical prin cercetare şi reprezentare.
(2) Activităţile şi acţiunile specifice necesare pentru atingerea obiectivelor principale ale Studioului prevăzute la alin. (1) vor fi detaliate prin regulamentul de organizare şi funcţionare a Operei.

(3) În cazul Studioului se vor organiza şi desfăşura programe educaţionale, de perfecţionare şi formare continuă a artiştilor şi a personalului specializat, de creaţie şi cercetare în domeniile muzical, operă şi balet, precum şi prezentări ale creaţiilor experimentale.

(4) Pentru desfăşurarea activităţilor prevăzute la alin. (2), conducerea Operei va asigura amenajarea şi dotarea spaţiilor necesare.

(5) Finanţarea lucrărilor de amenajare şi dotare, precum şi a activităţilor Studioului se asigură, cu prioritate, din fondurile alocate de Ministerul Culturii, în condiţiile legii.

(6) Producţiile artistice ale Studioului se realizează sub egida Operei şi pot deveni parte din repertoriul acesteia, la recomandarea Consiliului artistic.

(7) În realizarea activităţilor prevăzute la alin. (2), Opera poate iniţia şi dezvolta parteneriate cu unităţile de învăţământ de profil din ţară şi străinătate, inclusiv pentru desfăşurarea de programe educaţionale şi de cercetare comune.

Art. 10

(1) Activitatea Operei este finanţată din venituri proprii şi din subvenţii de la bugetul de stat prin bugetul Ministerului Culturii, precum şi din alte surse, potrivit prevederilor legale.

(2) Veniturile proprii ale Operei pot proveni din:

a) realizarea activităţilor prevăzute la art. 3 alin. (2), după caz;

b) vânzarea biletelor de intrare la spectacole și concerte sau a programelor de spectacole și concerte;

c) editarea şi vânzarea de cărţi, studii şi alte publicaţii de specialitate;

d) înregistrări audio și video în orice format sau suport, necesare colectivelor artistice pentru promovare, conservare sau valorificare;

e) prestarea de servicii culturale;

f) valorificarea bunurilor care fac parte din patrimoniul său;

g) sponsorizări sau donaţii ale persoanelor fizice ori juridice, române sau străine;

h) alte activităţi specifice, realizate de Operă, în condiţiile legii.

(3) Liberalităţile de orice fel pot fi acceptate numai dacă nu sunt grevate de condiţii ori de sarcini care pot afecta autonomia Operei sau care contravin atribuţiilor sale.

**Art. 11**

(1) În termen de 30 de zile de la data intrării în vigoare a prezentei hotărâri se aprobă prin ordin al ministrului culturii numărul de posturi, Regulamentul de organizare şi funcţionare şi structura organizatorică corespunzătoare pentru Opera Română precum şi statul de funcţii.

(2) Până la organizarea concursului de proiecte de management pentru ocuparea funcției de manager al Operei, conducerea interimară este asigurată, în conformitate cu prevederile [Ordonanței de urgență a Guvernului nr. 189/2008](https://legislatie.just.ro/Public/DetaliiDocumentAfis/164483), aprobată cu modificări și completări prin [Legea nr. 269/2009](https://legislatie.just.ro/Public/DetaliiDocumentAfis/109514), cu modificările și completările ulterioare.

**Art. 12**

(1) Personalul existent în cadrul Operei Naţionale din Bucureşti și Centrului Naţional de Artă „Tinerimea Română” se preia şi este încadrat în limita numărului maxim de posturi aprobat pentru Operă, beneficiind de drepturile salariale acordate, potrivit legii, pentru categoriile de funcţii din cadrul instituţiei publice,în termen de 45 de zile de la data intrării în vigoare a prezentei hotărâri.

(2) Încadrarea personalului în numărul de posturi aprobat şi pe noile funcţii din cadrul Operei, precum şi stabilirea drepturilor salariale aferente se realizează în termen de maximum 45 de zile de la data intrării în vigoare a prezentei hotărâri, cu respectarea regimului juridic aplicabil fiecărei categorii de funcţii.

(3) Numărul de posturi pentru Operă se stabileşte în limita numărului maxim de posturi prevăzut la pct. II din anexa nr. 2 la Hotărârea Guvernului nr. [90/2010](file:///C%3A%5CUsers%5CAdmin%5Csintact%204.0%5Ccache%5CLegislatie%5Ctemp5571226%5C00129511.htm) privind organizarea şi funcţionarea Ministerului Culturii, cu modificările și completările ulterioare.

**Art. 13**

(1) Opera preia patrimoniul instituțiilor care se desființează, potrivit art. 1, stabilit pe baza situaţiilor financiare întocmite conform prevederilor [art. 28 alin. (11) din Legea contabilității nr. 82/1991, republicată](https://legislatie.just.ro/Public/DetaliiDocumentAfis/263544), cu modificările și completările ulterioare, pe bază de protocol de predare-preluare, încheiat în termen de 30 de zile de la data intrării în vigoare a prezentei hotărâri.

(2) Protocolul de predare-preluare prevăzut la alin. (1) va cuprinde:

a) prevederile bugetare pe anul 2024, execuţia bugetară la momentul predării-preluării;

b) structurile de personal preluate;

c) patrimoniul stabilit pe baza situaţiilor financiare întocmite de fiecare instituție;

d) situația litigiilor;

e) bunurile imobile aflate în proprietatea publică a statului şi în administrarea Operei Naţionale din Bucureşti șiCentrului Naţional de Artă „Tinerimea Română”, care trec în administrarea Operei, având datele de identificare prevăzute în anexă.

(3) Pentru activitatea curentă și pentru activitățiile specifice desfășurate, Opera are în dotare 3 autoturisme, exploatate în condițiile legii.

(4) Se autorizează Ministerul Finanțelor să introducă modificările în structura bugetului de stat și în bugetul Ministerului Culturii pe anul 2024 corespunzător prevederilor prezentei hotărâri, la propunerea ordonatorului principal de credite, în baza protocoalelor de predare-preluare.

(5) Se autorizează Ministerul Culturii să detalieze modificările prevăzute la alin.(4), să introducă modificările corespunzătoare în anexele la bugetele proprii și să le comunice Ministerului Finanțelor.

(6) Până la data semnării protocoalelor de predare – preluare prevăzute la alin.(1), instituțiile supuse reorganizării se finanţează din bugetele entităţilor existente anterior datei intrării în vigoare a prezentei hotărâri.

**Art. 14**

La anexa nr. 2 la Hotărârea Guvernului nr. [90/2010](file:///C%3A%5CUsers%5CAdmin%5Csintact%204.0%5Ccache%5CLegislatie%5Ctemp853996%5C00129511.htm) privind organizarea şi funcţionarea Ministerului Culturii, publicată în Monitorul Oficial al României, Partea I, nr. 116 din 22 februarie 2010, cu modificările şi completările ulterioare, punctul II se modifică şi se completează după cum urmează:

1. numerele curente 25 şi 35 se abrogă;

2. după numărul curent 51 se introduce un nou număr curent, nr. crt. 52, cu următorul cuprins:

|  |  |  |
| --- | --- | --- |
| "52. | Opera Română | Venituri proprii şi subvenţii acordate de la bugetul de stat" |

Art. 15

La data intrării în vigoare a prezentei hotărâri se abrogă Hotărârea Guvernului nr.1089/2006 privind stabilirea unor măsuri pentru reorganizarea şi funcţionarea Operei Naţionale din Bucureşti**,** publicată în Monitorul Oficial al României, Partea I, nr. 730 din 25 august 2006.

|  |
| --- |
| **ION-MARCEL CIOLACU,****PRIM – MINISTRU** |

ANEXĂ: DATELE DE IDENTIFICARE a bunurilor imobile, proprietate publică a statului, care se află în administrarea Operei Române

|  |  |  |
| --- | --- | --- |
| 1. Ordonator principal de credite | 4192812 | Ministerul Culturii |
| 2. Ordonator secundar de credite | 4221314 | Opera Române |
|   |
| Nr. MFP Codul de clasificare | Denumirea | Date de identificare |
| Descrierea tehnică (pe scurt) | Adresa | Valoarea de inventar- lei - | Anul dobândirii | Situaţia juridică |
| 344088.24.05 | Clădirea Operei | Construcţie din 1957 compusă din corp central5 nivele, corp AB 4 nivele şi corp CD 3 nivele, lifturi personal şi utilitareS construită la sol 6.899 mp;Subsol: 4.317,61 mp + 439,37 mp = 4.756,98 mpParter: 4.983,01 mp + 276,10 mp = 5.259,11 mpEtaj 1: 1.734,27 mp + 249,19 mp = 1.983,46 mpEtaj 2: 1.773,71 mp + 336,50 mp = 2.110,21 mpEtaj 3: 3.837,17 mp + 486,56 mp = 4.323,73 mpEtaj 4: 828,54 mp + 147,63 mp = 976,17 mpEtaj 5: 615,06 mp + 148,17 mp = 763,23 mpSuprafaţă teren = 33.617 mp CF 228148 | Ţara: România; municipiul Bucureşti; sectorul 5; bd. Mihail Kogălniceanu nr. 70-72 | 425.757.900 | 1953 | În administrare |
| 352578.29.08 | Sediul Centrului de cultura Tinerimea Română | 'Suprafață construită=Corp C1-Regim *înălțime* S+P+7E, Sc=425 mp; Corp C2- Regim înălțime P, Sc=25 mp; Teren=600 mp; CF nr. 230840 mp;Suprafață desfășurată= mp;Regimul de înălțime = .Suprafață teren= mp;CF= ;Suprafață utilă= mp; | Bucuresti Str Gutemberg nr 19 | 9.702.700 | 1927 | În administrare |